
Kabanata 1




Ang Ispiritu ng Isang Mapagkunwari



1. 	Ang mapagpanggap ay nagdadala ng espiritu ng isang aktor.

2. 	Ang mapagpanggap ay may mali at huwad na personalidad.

3. 	Ang mapagpanggap ay nagdadala ng espiritu ng paimbabaw at kataksilan.

4. 	Ang mapagpanggap ay nagdadala ng espiritu ng pag-iispiya at modernong lihim na pagmamatiyag.

5.	Ang mapagpanggap ay nagdadala ng espiritu ng kasinungalingan at panlilinlang.

6.	Ang mapagpanggap ay nagdadala ng espiritu ng nakaambang kawasakan. Kung ang mapagpanggap ay malapit sa iyo, ikaw ay nasa mapanganib na hukay.

7. 	Ang mapagpanggap ay nagdadala ng espiritu ng mamamatay tao dahil halos lahat ng mga mapagpanggap ay mga mapanira at mamamatay tao.

MGA PANGUNAHING MAPAGKUNWARI SA BIBLIYA

1. SI DELILAH AY MAPAGKUNWARI. Si Delilah ay nagpanggap na iniibig niya si Samson. Inaliw siya, pinagpahinga siya, at pinahiga siya sa kanyang kandungan. Sa huli, nahayag na siya ay nagsisinungaling, mapaglinlang at mamatay tao.

At nangyari pagkatapos, na siya’y suminta sa isang babae sa libis ng Sorec, na ang pangala’y Dalila.

At inahon ng mga pangulo ng mga Filisteo ang babae, at sinabi sa kaniya: Dayain mo siya, at tingnan mo kung saan naroon ang kaniyang dakilang kalakasan, at sa anong paraan mananaig kami laban sa kaniya upang aming matalian at mapighati siya: at bibigyan ka ng bawa’t isa sa amin ng isang libo’t isang daang putol na pilak.

At sinabi ni Dalila kay Samson, Saysayin mo sa akin, isinasamo ko sa iyo, kung saan naroon ang iyong dakilang kalakasan, at kung paanong matatalian ka upang pighatiin ka.

At nang makita ni Dalila na sinaysay sa kaniya, ang buong taglayin niya sa kaniyang puso, ay nagsugo siya at tinawag ang mga pangulo ng mga Filisteo, na sinasabi, Ahunin pa ninyong minsan, sapagka’t sinaysay niya sa akin ang buong taglayin niya sa kaniyang puso. Nang magkagayo’y inahon siya ng mga pangulo ng mga Filisteo, at nagdala ng salapi sa kanilang kamay.

At pinatulog niya siya sa kaniyang mga tuhod; at nagpatawag siya ng isang lalake, at inahit ang pitong tirintas sa kaniyang ulo; at pinasimulan niyang pighatiin siya, at ang kaniyang lakas ay nawala.

At sinabi niya, Narito na sa iyo ang mga Filisteo, Samson. At siya’y gumising sa kaniyang pagkakatulog, at sinabi, Ako’y lalabas na gaya ng dati, at ako’y magpupumiglas. Nguni’t hindi niya talos na ang Panginoo’y humiwalay sa kaniya.

                                                                       (Mga Hukom 16:4-6,18-20)

2. 	SI HUDAS AY MAPAGPANGKUNWARI. Si Hudas ay nagpanggap na siya ay matapat na disipulo ni Hesukristo. Sa huli nahayag na siya ay traydor, mapagpanggap at mamamatay tao.

At pumasok si Satanas kay Judas, na tinatawag na Iscariote, na kabilang sa labingdalawa.

At siya’y umalis, at nakipagusap sa mga pangulong saserdote at mga punong kawal kung paanong maibibigay niya siya sa kanila.

At sila’y nangagalak, at pinagkasunduang bigyan siya ng salapi.

At pumayag siya, at humanap ng ukol na panahon upang kaniyang maibigay siya sa kanila, nang hindi kaharap ang karamihan.

At nang magtindig siya sa kaniyang pananalangin, ay lumapit siya sa mga alagad, at naratnan silang nangatutulog dahil sa hapis,

At sinabi sa kanila, Bakit kayo nangatutulog? mangagbangon kayo at magsipanalangin, upang huwag kayong magsipasok sa tukso.

Samantalang nagsasalita pa siya, narito, ang isang karamihan, at siyang tinatawag na Judas, na isa sa labingdalawa, ay nangunguna sa kanila; at siya’y lumapit kay Jesus upang ito’y hagkan.

Datapuwa’t sinabi ni Jesus sa kaniya, Judas, sa isang halik baga ay ipinagkakanulo mo ang Anak ng tao?                                                               

(Lucas 22:2-6,45-48)

3. 	SI ABSALOM AY MAPAGKUNWARI. Si Absalom ay nagpanggap na mahal niya ang kanyang kapatid nang imbitahan niya siya para sa isang salu-salo. Sa huli, nalantad na ang salu-salo ay isang panloloko. Ang kanyang salu-salo ay isa lamang patibong upang patayin ang kanyang kapatid na si Ammon.

At hindi nagsalita si Absalom kay Amnon kahit mabuti o masama man; sapagka’t pinagtaniman ni Absalom si Amnon dahil sa kaniyang dinahas ang kaniyang kapatid na si Thamar.

At nangyari, pagkatapos ng dalawang buong taon, na nagpagupit ng mga tupa si Absalom sa Baal-hasor na nasa siping ng Ephraim: at inanyayahan ni Absalom ang lahat ng mga anak ng hari.

At naparoon si Absalom sa hari, at sinabi niya, Narito ngayon, ang iyong lingkod ay nagpapagupit ng mga tupa; isinasamo ko sa iyo na ang hari at ang kaniyang mga lingkod ay magsiyaong kasama ng iyong lingkod.

At sinabi ng hari kay Absalom, Huwag anak ko, huwag tayong magsiyaong lahat, baka maging mabigat na pasan sa iyo. At pinilit niya siya: gayon ma’y hindi siya yumaon, kundi binasbasan siya.

Nang magkagayo’y sinabi ni Absalom, Kung hindi isinasamo ko sa iyo, pasamahin mo sa amin ang aking kapatid na si Amnon. At sinabi ng hari sa kaniya, Bakit siya sasama sa iyo?

Nguni’t pinilit siya ni Absalom, na anopa’t kaniyang pinasama sa kaniya si Amnon at ang lahat ng mga anak ng hari.

At iniutos ni Absalom sa kaniyang mga lingkod na sinasabi, Tandaan ninyo ngayon, pagka ang puso ni Amnon ay sumaya dahil sa alak; at pagka ang aking sinabi sa inyo, Saktan ninyo si Amnon, patayin nga ninyo siya: huwag kayong mangatakot: hindi ba ako ang nagutos sa inyo? kayo nga’y magpakalakas, at magpakatapang.

At ginawa ng mga lingkod ni Absalom kay Amnon kung ano ang iniutos ni Absalom. Nang magkagayo’y nagsitindig ang lahat ng mga anak ng hari, at sumakay bawa’t lalake sa kaniyang mula, at tumakas.(2 Samuel 13:22-29)

4. 	SI JAEL AY ISANG MAPAGKUNWARI. Nilinlang niya si Sisera na komandante ng hukbo ng Canaanite. Sinabi niya sa kanya na huwag matakot at hinimok na sumama sa kanya at magpahinga. Karumaldumal na pinatay ni Jael si Sisera sa pamamagitan ng pagtatanim ng pako sa kanyang ulo. Kakaunting mga lalaki lamang ang makagagawa ng ganung karumaldumal na gaya niyon. Ang malumanay, mapag-aliw, at mapagpanggap na babae ay isa palang mamamatay tao. Pambihira!

Gayon ma’y TUMAKAS SI SISARA NA TUMAKBO SA TOLDA NI JAEL NA ASAWA NI HEBER na Cineo; sapagka’t may kapayapaan si Jabin na hari sa Asor at ang sangbahayan ni Heber na Cineo.

AT SINALUBONG NI JAEL SI SISARA, AT SINABI SA KANYA, LUMIKO KA, PANGINOON KO, LUMIKO KA RITO SA AKIN: HUWAG MATAKOT. At siya’y lumiko sa kaniya sa loob ng tolda, at siya’y tinalukbungan niya ng isang banig.

At sinabi niya sa kaniya, Isinasamo ko sa iyo na bigyan mo ako ng kaunting tubig na mainom; sapagka’t ako’y nauuhaw. At binuksan niya ang isang balat na sisidlan ng gatas, at pinainom niya siya, at tinakpan siya.

At sinabi ni Sisara sa kaniya, Tumayo ka sa pintuan ng tolda, at mangyayari, na pagka ang sinoman ay darating at magtatanong sa iyo, at magsasabi, May tao ba riyan? na iyong sasabihin, Wala.

NANG MAGKAGAYO’Y KUMUHA SI JAEL NA ASAWA NI HEBER NG ISANG TULOS NG TOLDA, AT KUMUHA NG ISANG PAMUKPOK SA KANIYANG KAMAY AT NAPAROONG DAHANDAHAN SA KANIYA, AT ITINUSOK ANG TULOS SA KANIYANG PILIPISAN at pinalagpasan siya hanggang sa lupa; sapagka’t siya’y nakatulog ng mahimbing; sa gayo’y nanglupaypay siya at namatay. ( MGA HUKOM 4: 17-21)

5. 	SI HUSAI AY ISANG MAPAGPANGGAP. Si Husai ay nagpanggap na siya ay nasa kampo ni Absalom. Nagpanggap siya na nagbibigay ng mabubuting payo, ipinapaliwanag ang bawat puntos ng may mga magagandang dahilan. Sa katotohanan, naglilingkod si Husai para kay Haring David at nakadestino siya sa palasyo ni Absalom upang tumulong kay haring David sa loob.

At nangyari na nang si David ay dumating sa taluktok ng bundok, na doon sinasamba ang Dios, narito, si HUSAI NA ARACHITA ay sumalubong sa kaniya, na ang kaniyang suot ay hapak, at may lupa sa kaniyang ulo: At sinabi ni David sa kaniya, Kung ikaw ay magpatuloy na kasama ko ay magiging isang pasan ka nga sa akin. Nguni’t kung ikaw ay bumalik sa bayan, at sabihin mo kay Absalom, Ako’y magiging iyong lingkod, Oh hari; kung paanong ako’y naging lingkod ng iyong ama nang panahong nakaraan, ay gayon magiging lingkod mo ako ngayon: kung magkagayo’y iyo ngang masasansala ang payo ni Achitophel sa ikabubuti ko. At hindi ba kasama mo roon si Sadoc at si Abiathar na mga saserdote? kaya’t mangyayari, na anomang bagay ang iyong marinig sa sangbahayan ng hari, iyong sasaysayin kay Sadoc at kay Abiathar na mga saserdote. (2 Samuel 15:32-35)

At nangyari, nang SI HUSAI NA ARACHITA, NA KAIBIGAN NI DAVID, AY DUMATING KAY ABSALOM, NA SINABI NI HUSAI KAY ABSALOM, MABUHAY ANG HARI, MABUHAY ANG HARI! At sinabi ni Absalom kay Husai, Ito ba ang iyong kagandahang loob sa iyong kaibigan? bakit hindi ka sumama sa iyong kaibigan? At sinabi ni Husai kay Absalom, Hindi; kundi kung sinong piliin ng Panginoon, at ng bayang ito, at ng lahat na lalake sa Israel, doroon ako, at sa kasamahan noon tatahan ako. At saka, kanino ako maglilingkod? hindi ba sa harap ng kaniyang anak? kung paanong ako’y naglingkod sa harap ng iyong ama, ay magiging gayon ako sa iyong harap. Nang magkagayo’y sinabi ni Absalom kay Achitophel, Magbigay payo kayo kung ano ang ating gagawin. ( 2 SAMUEL 16:16-20)

6. 	ANG MGA LALAKING KAPATID NI DINA AY MGA MAPAGKUNWARI. Nagpanggap sila na tinanggap nila ang mungkahi ni Sichem na pakasalan ang kanilang kapatid na babae. Sa katunayan, sila ay nagpaplano na patayin ang lahat ng tao sa buong baryo.

At lumabas si Dina na anak ni Lea, na ipinanganak nito kay Jacob, upang tingnan ang mga anak na babae ng lupaing yaon.

At siya’y nakita ni Sichem, anak ni Hamor, na Heveo, na prinsipe sa lupain; at siya’y kinuha at sumiping sa kaniya, at siya’y pinangayupapa.

At inilakip niya ang kaniyang kaluluwa kay Dina, na anak ni Jacob at kaniyang sininta ang dalaga, at nakiusap ng kalugodlugod sa dalaga.

At si Sichem ay nagsalita sa kaniyang amang kay Hamor, na sinabi, Ipakamit mo sa akin ang dalagang ito na maging asawa ko.

At sinabi ni Sichem sa ama ni Dina, at sa mga kapatid niya, Makasundo nawa ako ng biyaya sa inyong mga mata at ang sabihin ninyo sa akin ay aking ibibigay.

Hingin ninyo sa akin ang walang bilang na bigay-kaya at kaloob, at aking ibibigay ayon sa sabihin ninyo sa akin; ipagkaloob lamang ninyo sa akin ang dalaga na maging asawa ko.

AT NAGSISAGOT NA MAY PAGDARAYA AG MGA ANAK NI JACOB KAY SICHEM AT KAY HAMOR NA KANIYANG AMA, AT SILA’Y NAGSALITAAN, SAPAGKAT KANIYANG DINAHAS SI DINA NA KANILANG KAPATID.

At sinabi niya sa kanila, Hindi namin magagawa ito, na ibigay ang aming kapatid sa isang hindi tuli; sapagka’t isang kasiraan ng puri namin. Sa ganitong paraan lamang papayag kami sa inyo: KUNG KAYO’Y MAGIGING GAYA NAMIN, NA MANGATULI ANG LAHAT NG LALAKE SA INYO; AY IBIBIGAY NGA NAMIN SA INYO ANG AMING MGA ANAK NA BABAE at makikisama kami sa inyong mga anak na babae, at tatahan kami sa inyo, at tayo’y magiging isa lamang bayan.

Datapuwa’t kung ayaw ninyo kaming pakinggan, na kayo’y mangatuli; ay dadalhin nga namin ang aming anak na babae at kami ay yayaon.

At ang kanilang mga salita ay kinalugdan ni Hamor at ni Sichem, na anak ni Hamor.

At pinakinggan si Hamor at si Sichem na kaniyang anak, ng lahat na lumalabas sa pintuan ng kaniyang bayan; at ang lahat ng lalake ay nagtuli, ang lahat ng lumalabas sa pintuan ng kaniyang bayan.

AT NANGYARI, NANG IKATLONG ARAW, NANG SILA’Y NANGASAKTAN, NA ANG DALAWA SA MGA ANAK NI JACOB, SI SIMEON AT SI LEVI, NA MGA KAPATID NI DINA, NA KUMUHA ANG BAWA’T ISA NG KANIYANG TABAK, AT SILA’Y LIHIM NA PUMASOK SA BAYAN, AT KANILANG PINATAY ANG LAHAT NG MGA LALAKE.

At kanilang pinatay si Hamor at si Sichem na kaniyang anak, sa talim ng tabak, at kanilang kinuha si Dina sa bahay ni Sichem, at sila’y nagsialis.

Nagsiparoon ang mga anak ni Jacob sa mga patay, at kanilang sinamsaman ang bayan, sapagka’t kanilang dinahas ang kapatid nila. (Genesis 34:1-4, 11-18,24-27)

7. 	ANG MGA GABAONITA AY MGA MAPAGKUNWARI. Nagkunwari sila na sila ay mga sugong kinatawan na nagmula sa kalapit na bansa.

Nguni’t nang mabalitaan ng mga taga Gabaon ang ginawa ni Josue sa Jerico at sa Hai, AY GUMAWA NAMAN SILANG MAY KATUSUHAN AT YUMAON AT NAGPAKUNWARING SILA’Y MAG SUGO, AT NAGPASAN NG MGA LUMANG BAYONG SA KANILANG MGA ASNO AT MA SISIDLANG BALAT NG ALAK NA LUMA, AT PUNIT AT TINAHI: At mga tagpi-tagping pangyapak na nakasuot sa kanilang mga paa, at ng mga lumang bihisan na suot nila; at ang lahat na tinapay na kanilang baon ay tuyo at inaamag.

At sila’y nagsiparoon kay Josue sa kampamento sa Gilgal, at nangagsabi sa kaniya at sa mga lalake ng Israel, Kami ay mula sa malayong lupain: ngayon nga’y makipagtipan kayo sa amin. At sinabi ng mga lalake ng Israel sa mga Heveo, Marahil kayo’y nananahang kasama namin; at paanong kami ay makikipagtipan sa inyo?

At kanilang sinabi kay Josue, KAMI AY IYONG MGA LINGKOD.AT SINABI NI JOSUE SA KANILA, SINO KAYO AT MULA SAAN KAYO?

AT SINABI NILA SA KANIYA, MULA SA TOTOONG MALAYONG LUPAIN ANG IYONG MGA LINGKOD, DAHI SA PANGALAN NG PANGINOON MONG DIOS: sapagka’t aming nabalitaan ang kabantugan niya, at ang lahat niyang ginawa sa Egipto, At lahat ng kaniyang ginawa sa dalawang hari ng mga Amorrheo, na nasa dako roon ng Jordan, kay Sehon na hari sa Hesbon, at kay Og, na hari sa Basan, na nasa Astaroth.

At ang aming mga matanda at ang lahat na tagaroon sa aming lupain ay nagsalita sa amin, na sinasabi, Magbaon kayo sa inyong kamay ng maipaglalakbay, at yumaon kayo na salubungin ninyo sila, at inyong sabihin sa kanila, Kami ay inyong mga lingkod: at ngayo’y makipagtipan kayo sa amin.

Itong aming tinapay ay kinuha naming mainit na pinakabaon namin mula sa aming mga bahay nang araw na kami ay lumabas na patungo sa inyo; nguni’t ngayon, narito, tuyo at inaamag: At ang mga sisidlang balat ng alak na ito na aming pinuno ay bago; at, narito, mga hapak: at itong aming mga bihisan at aming mga pangyapak ay naluma dahil sa totoong mahabang paglalakbay.

At kumuha ang mga tao sa Israel ng kanilang baon, at hindi humingi ng payo sa bibig ng Panginoon. At si Josue ay nakipagpayapaan sa kanila at nakipagtipan sa kanila, na pabayaan silang mabuhay: at ang mga prinsipe ng kapisanan ay sumumpa sa kanila.

AT NANGYARI, SA KATAPUSAN NG TATLONG ARAW, PAGKATAPOS NA SILA’Y MAKAPAGTIPANAN SA KANILA, NA KANILANG NABALITAAN NA SILA’Y KANILANG KALAPIT BAYAN, AT SILA’Y NANANAHANG KASAMA NILA. (Josue 9:3-16)

Paano Isisiwalat ang mga Mapagkunwari

Ang bawat pinuno ay haharap sa pagbabanta ng mga batikang mapagpanggap. Maraming mga tao ang huwad na aktor na nagkukunwaring tapat gayong sila ay iyong mga kaaway. Ang librong ito ay para tulungan ka na mamulat sa presensya ng mga tao sa iyong paligid na palaging nagkukunwari na maging isang tao na hindi naman sila. Huwag kang magpapalinlang sa kanilang mukhang walang malay na anyo na may mahiyaing ngiti na mukhang namamangha sa iyong bawat desisyon. Marami sa mga taong ito ay nagkukunwari. Dapat kang magsiyasat at magbunyag ng katotohanan tungkol sa bawat isa sa iyong paligid. Bantayan ang mga hindi palasalita. Sila ang mga maraming itinatago.

Ang mga taong hindi nagsasabi ng kahit na ano kapag sila ay nasa harapan mo, ngunit marami ang sinasabi kapag sila ay malayo sa iyo, ay isang magandang halimbawa ng mga mapagkunwari. Bakit kailangang magkaroon ng isang larawan kapag ikaw ay malapit at isa pang larawan kapag ikaw ay malayo?

Si Samson ay nasa malaking panganib nang siya ay maging komportable sa presensya ng isang mapagpanggap na babae. At gayundin na ikaw ay nasa malaking panganib kapag ikaw ay kampante sa harap ng mga huwad na mga tagasunod na hindi ka talaga gusto! Karamihan sa mga mapagpanggap ay lubhang mapanganib at maaaring manguna sa pinakamasahol na uri ng krisis sa iyong ministeryo. Hindi ka dapat na lubhang magtiwala at mapagtanggap ng mga tahimik at hindi kilalang tao. Itunuturo sa atin ng Bibliya na patunayan ang lahat ng mga bagay at hawakang mabuti ang mga mabubuti.

Papaano mo ibubunyag at ililitaw ang mga mapagpanggap na hindi nagsasabi ng kanilang naiisip? Ang sagot ay simple! Sa katulad na paraan kung paanong nababatid ng mga doktor ang mga karamdaman sa iyong atay, iyong sikmura, iyong lapay at iba pang bahagi ng katawan. ( Isipin mo, ang mga bahaging iyong katawan ay hindi nangungusap).

Paano nalalaman ng mga doktor ang mga bagay bagay? Sa pamamagitan ng pag-alam ng tungkol sa mga sintomas at senyales na nagsasabi ng mas marami pa. Ang bawat sintomas o senyales sa katawan ay nag-aakay sa mahalagang pagsusuri.Gayundin, ang bawat sintomas na iyong napapansin sa isang tao ay nag-aakay sa lahat ng mahahalagang pagsusuri na ikaw ay humaharap sa isang mapagkunwari.

Bantayan ang mga senyales at sintomas ng isang mapagpanggap1 Katulad ng doktor, paniwalaan ang nga senyales at sintomas. Huwag paniwalan ang iyong nakikita. Tingnan ng maigi ang sakdal na larawan na ipinakita sa iyo at tingnan ang totoo. Dapat mong husgahan ang mga kilos at hindi ang pagpapakilala. Kung papayagan mo na managana ang isang mapagpanggap sa iyong kalagitnaan, nag-aalaga ka ng isang may potensyal na traydor at mamamatay tao. ating tingnan ang ilan sa mga sintomas at senyales na mahalaga sa pagpulot ng mga mapagpanggap.

Mga Sintomas at Senyales ng Isang Mapagkunwari

1. 	Pansinin ang mga taong lubhang tahimik! Maari sila ay mapagpanggap. Ang mga tahimik na tao ay mapanganib. Ang lahat ng kanilang mga positibo at negatibong iniisip ay nakatago lamang sa kanilang kalooban. Sila ay nakatayong walang imik at tahimik na nanonood ng may payat at gutom na tingin sa kanilang mga mata. Dapat kang luminang ng tamang takot at respeto sa mga taong tahimik!

2. Pansinin ang mga taong tila may dalawang kalagayan na depende sa kung sino ang kasama nila. Kapag sila ay kasama ng iba sila ay mahilig lumabas, masayahin, palakwento at palakaibigan. Kapag sila ay nasa harapan mo, sila ay tahimik, seryoso, mapag-isip at malamlam. Ang tao ba na ito ay may dalawang kalagayan? o kaya naman ay nagpapanggap sila na maging iba kapag sila ay nasa harapan mo?

